ועדת החינוך, התרבות והספורט, כנסת 24, פרוטוקול מספר 44, 2021-11-08 12:00

שרן השכל: צהריים טובים, אנחנו רוצים להתחיל.

שרן השכל: אנחנו מדברים על עניין תקצוב אגודות ואיגודי הספורט במדינת ישראל.

שרן השכל: אנחנו ראינו שיש באמת בלגן לא נורמלי בכל מה שקשור לאיך מתקצבים את אותן אגודות הספורט, שהכסף לא מגיע בסופו של דבר למקום שאליו הוא צריך להגיע, שהתקצוב שאנחנו רואים בספרים הוא לא בסוף מה שהם מקבלים.

שרן השכל: כדי לתמוך ולראות איך אנחנו מסייעים לספורט הישראלי, אנחנו נמצאים בסד זמנים מאוד מאוד קצר שבו אני החלטתי להקים את ועדת המשנה לעניין תקציב הספורט של מדינת ישראל.

שרן השכל: יושב ראש הוועדה יהיה חבר הכנסת סימון דוידסון שמכיר את התחום הזה לעומק, עסק בזה שנים ואני סומכת עליו משום שבאמת יש לו את הידע המקצועי ואת הניסיון שדרוש כדי להבין את האינטריגות הקטנות.

שרן השכל: אנחנו בדיון רק גירדנו, אפילו לא על פני השטח, ממש את הקצה של הקצה.

שרן השכל: התקנות או הצורה שבה הקריטריונים שלפיהם יחולק התקציב עומדות להגיע ממש תוך פחות משבועיים ולשם כך נדרשים דיונים אינטנסיביים ומהירים כדי להגיע לעומק הבעיה ולהגיש המלצות, גם למליאת הוועדה וגם למשרד התרבות והספורט.

שרן השכל: סימון, המשימה לא פשוטה ובאמת עומד פה על כף המאזניים הספורט הישראלי משום שאם הקריטריונים יישארו כמו שהם ואנחנו לא נוכל להמליץ על הדברים שצריך כדי לתמוך בהם, כבר אמרו לנו כמה איגודים שהם הולכים לפשוט את הרגל, הם יסגרו, והמשמעות של זה היא סגירת ענפי ספורט במדינת ישראל.

שרן השכל: זה מה שנמצא על כף המאזניים.

שרן השכל: אני סומכת עליך במשימה הזו, אני מאחלת לך המון המון בהצלחה.

שרן השכל: לעניין הוועדה, אבקש להביא לידיעת

שרן השכל: כם כי ועדת החינוך, התרבות והספורט החליטה בישיבתה היום על הקמת ועדת משנה לתקציב הספורט של מדינת ישראל.

שרן השכל: הוועדה תתכנס בהרכב הבא: חבר הכנסת סימון דוידסון יכהן כיושב ראש הוועדה, חבר הכנסת יוסי שיין יהיה חבר בוועדה, חברת הכנסת אמילי מועטי תהיה חברה בוועדה וחבר הכנסת עופר כסיף יהיה חבר בוועדה, וכמובן יהיה חבר נוסף לאופוזיציה שטרם נרשמו לוועדת החינוך, אבל הם רשאים למנות חבר לאותה ועדה על מנת שהמספרים יהיו תואמים.

שרן השכל: הוועדה רשאית לעסוק בנושאים הבאים: תקצוב האיגודים ואגודות הספורט, הוועדה תגבש המלצות לתקציב משרד הספורט לגבי עולם הספורט, האיגודים ואגודות הספורט תוך חלוקה מחודשת ושוויונית יותר של המשאבים, תקציב הספורט, הכנה לתקציב הממשלה הבא, תהליך תבחינים לתקציב, תהליך קבלת התמיכות.

שרן השכל: תוקף פעילות הוועדה יהיה מיום הקמתה למשך שישה שבועות.

שרן השכל: במידה שיהיה צורך אנחנו כמובן נאריך את התוקף של הוועדה.

תמי סלע: בהקשר של המנדט, ממה שהבנתי מהישיבה שהייתה שחלק מהקושי אולי הוא גם בתבחינים, אבל הוא גם בשיטת התקצוב שהיא באמצעות תמיכות שזה באופן רוחבי שיטה מאוד לא פשוטה ויוצרת הרבה בירוקרטיה ואי ודאות, מתי יתקבל התקציב וכמה.

תמי סלע: אני לא יודעת אם יש לזה פתרונות יותר טובים, אבל שווה שבמסגרת המנדט גם שיטת התקצוב תיבחן, האם נכון לעשות את זה בדרך של תמיכות או אולי יש אפשרויות אחרות שהן עובדות יותר טוב, מעמיסות פחות.

תמי סלע: בשיטה הזו צריך להעסיק רואה חשבון בשביל שהוא יבין את המסמכים.

שרן השכל: בחלק מהאגודות כל התקציב שם הולך לרואה חשבון ולעורך דין, רק כדי למלא את התקציב ולכן הם פשוט מושכים את זה.

שרן השכל: אגב, עלו טענות גם לעניין הטוטו, להחזיר, לא להחזיר.

שרן השכל: אנחנו לא יודעים.

תמי סלע: כנראה בכל שיטה יש בעיות, אבל כל שיטת החלוקה - - -

שרן השכל: כן, נכון, אני סומכת על חבר הכנסת סימון דוידסון באמת שיקבל את כל השיקולים לטובת הספורט הישראלי במדינת ישראל ולטובת ילדי ישראל, שבסופו של דבר אנחנו צריכים לחנך אותם לחינוך תרבותי של ספורט.

שרן השכל: אז לפני ההצעה, חבר הכנסת סימון דוידסון, אתה רוצה לומר כמה מילים או שאתה מעדיף אחרי ההצבעה?

סימון דוידסון: אני אגיד כמה משפטים.

סימון דוידסון: קודם כל תודה רבה.

קריאה: דרך אגב גם אני סומך עליו.

סימון דוידסון: אז למה אתה לא בוועדה?

שרן השכל: הוא כן, הוא ממלא מקום של מפלגת העבודה ולכן שמתי את מפלגת העבודה כדי שהוא יוכל להגיע לדיון.

סימון דוידסון: קודם כל אני רוצה להגיד לך, שרן, יושבת ראש הוועדה, תודה רבה.

סימון דוידסון: אני הגעתי לכנסת והאג'נדה שלי זה ספורט.

סימון דוידסון: הספורט זה עולם כל כך רחב, עם כל כך הרבה ממשקים שבסוף נוגע לעתיד ילדינו.

סימון דוידסון: אני לא מדבר רק מבחינת הישגים, אני מדבר מבחינה בריאותית, מבחינה נפשית.

סימון דוידסון: עכשיו יצאתי מוועדה שדנה בחברה הערבית והאג'נדה שלי והפילוסופיה שלי שהספורט הוא מיגור הפשע הטוב ביותר לעתיד ילדינו, ויש לזה הוכחות ממה שקורה בעולם.

סימון דוידסון: לצערי הרב אנחנו מפגרים אחרי המדינות, לא רק המודרניות, בכלל, אחרי העולם כולו, בכל הנושא של מתקני ספורט, בנושא של מעמד המאמן, בנושא של האגודות, בנושא של תקצוב, בנושא של מספר המשתתפים בספורט במדינת ישראל.

סימון דוידסון: דבר אחרי דבר צריך לנגוע בכול, זה תהליך לא פשוט, אבל בסוף בסוף בסוף ראיתי את העיניים שלך כשאת הבנת שכל הסיפור הזה של הספורט הישראלי בסוף הוא 260 מיליון שקל.

סימון דוידסון: לכל הספורט הישראלי.

סימון דוידסון: אנחנו מדברים פה על מאות מיליארדים לכל הדברים הכל כך חשובים של מדינת ישראל, אבל בסוף צריכים לפחות להכפיל את תקציב הספורט.

סימון דוידסון: דיברתי על כך גם עם שר האוצר והוא מבין את העניין והוא יהיה איתנו בנושא הזה.

סימון דוידסון: זו המשימה שלנו כחברי כנסת, לא להפוך את משרד הספורט לאויבים שלנו, אלא להיפך, לשים את הדברים על השולחן, לסמן דברים, לצבוע אותם, להאיר אותם עם פרוז'קטור, כי גם הם לפעמים לא רואים את הכול וזה התפקיד שלנו כחברי כנסת.

סימון דוידסון: אני בטוח שגם חברי הוועדה וגם את כיושבת ראש הוועדה והצוות המדהים של ועדת החינוך, אנחנו נדע לעשות שינויים בעולם הזה שנקרא ספורט.

סימון דוידסון: אז תודה רבה ובהצלחה גדולה.

שרן השכל: תודה רבה, אנחנו סומכים עליך, המון המון בהצלחה במשימה המורכבת הזו.

שרן השכל: אגב, מאמר שאני קראתי, יש שני דברים שהם הדברים העיקריים לשינוע או מוביליות חברתית, כלומר לעבור ממעמד נמוך למעמד גבוה, האחד זה שוק ההון והשני זה ספורט.

סימון דוידסון: נכון.

שרן השכל: דרך הספורט.

שרן השכל: ממש רואים המון כוכבי ספורט שמרוויחים מיליוני דולרים, שהם הגיעו מהשכבות הכי חלשות וזה באמת סולם אדיר למוביליות חברתית.

סימון דוידסון: והם מושכים אחריהם הרבה מאוד ילדים.

שרן השכל: נכון מאוד.

שרן השכל: אז אנחנו מעלים את ההצעה להצבעה של חברי הוועדה.

שרן השכל: מי בעד הקמת ועדת המשנה?

שרן השכל: מי נגד?

שרן השכל: מי נמנע?

שרן השכל: אושר.

שרן השכל: אני שמחה וגאה לומר שההצעה עברה.

שרן השכל: המון המון בהצלחה לך, חבר הכנסת סימון דוידסון.

יוסף טייב: אני רק רוצה להגיד בעקבות המינוי של ידידי סימון דוידסון שבאמת אנחנו ברי מזל שיש לנו אותו פה ואנחנו מאוד גאים בו.

שרן השכל: תודה רבה.

שרן השכל: אני שמחה ואני נועלת את ישיבת הוועדה.